
Unión del Pueblo Navarro talde parlamentarioari atxikitako foru parlamentari Mario Fabo Calero jaunak 11-25/PES-00185 galdera egin zuen, idatziz erantzun zekion, honako informazio hau eskatuz:

· Zer arrazoi dago sei hilabeteko iraupena duen kontratu bat sinatzeko?
· Departamentuak Martzillako Behaketa- eta Harrera-zentroa ixteko eta beste leku batera eramateko asmoa al du?

Bada, Nafarroako Gobernuko Eskubide Sozialetako, Ekonomia Sozialeko eta Enpleguko kontseilaria naizen aldetik, honako hau jakinarazten dut egindako galderei erantzunez:

Eskubide Sozialetako, Ekonomia Sozialeko eta Enpleguko Departamentua babes sistema eta haren baliabideak egungo eta etorkizuneko beharretara egokitzeko eta dimentsionatzeko prozesuan dago, arreta jasotzen duten haurrei erantzun egokiena emate aldera.
Horrenbestez, eta erantzuna egokitzeko asmoz, erabaki da ez sinatzea epe ertainetik harago erabakiak baldintza ditzakeen iraupen luzeko kontraturik. Horregatik, sei hilabeteko kontratua sinatu da, zeina behar izanez gero berritzen ahal den.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2025eko ekainaren 3an
Eskubide Sozialetako, Ekonomia Sozialeko eta Enpleguko kontseilaria

